Legal Document

Category: 471

Text:
10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 551 της 11/30 Ιουν. 1965 (ΦΕΚ Α΄ 125) Περί επεκτάσεως του άρθρ. 3 παρ. 1 του Ν.Δ. 4260/1962 και δια τους Διαγωνισμούς των Ειδικών Εμμίσθων Ληξιαρχείων. ΄Εχοντες υπ’ όψει: 1)Τας διατάξεις του άρθρ. 3 παρ. 2 του Ν.Δ. 4260/1962 «περί ρυθμίσεως θεμάτων αφορώντων εις την Γενικήν Δ/νσιν Διοικήσεως του Υπουργείου Εσωτερικών», 2)την υπ’ αριθ. 105/12.2.1964 γνωμοδότησιν του ΑΣΔΥ και 3)την υπ’ αριθ. 409/1965 γνωμοδότησιν του Συμβουλίου Επικρατείας, προτάσει των Ημετέρων επί της Δικαιοσύνης και της Προεδρίας Κυβερνήσεως Υπουργών απεφασίσαμεν και διατάσσομεν: ΄Αρθρ.1.-Η εφαρμογή της διατάξεως του άρθρ. 3 παρ. 1 του Ν.Δ. 4260/1962 «περί ρυθμίσεως θεμάτων αφορώντων εις την Γενικήν Δ/νσιν Διοικήσεως του Υπουργείου Εσωτερικών», επεκτείνεται και δια την διενέργειαν διαγωνισμών προς πλήρωσιν κενών οργανικών θέσεων Κλάδου Διοικητικού Β΄ Κατηγορίας των εκτός της περιφερείας της τέως Διοικήσεως Πρωτευούσης ειδικών Εμμίσθων Ληξιαρχείων. ΄Αρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Το άρθρ. 3 Ν.Δ. 4260/1962 παρατίθεται εν τόμ. 2 σελ. 42,08. 6.Θ.α.8-10 Ειδικά Ληξιαρχεία